CELEX: 22009D0099
Language: mt
Date: 2009-09-25 00:00:00
Title: Deċiżjoni tal-Kumitat Konġunt taż-ŻEE Nru 99/2009 tal- 25 ta’ Settembru 2009 li temenda l-Anness XIII (Trasport) tal-Ftehim taż-ŻEE

19.11.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 304/14
               
            DEĊIŻJONI TAL-KUMITAT KONĠUNT TAŻ-ŻEE
      Nru 99/2009
      tal-25 ta’ Settembru 2009
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 85/2009 tat-3 ta’ Lulju 2009 (1).
               
            
                  (2)
               
               
                  Id-Deċiżjoni tal-Kumitat Konġunt taż-ŻEE Nru 69/2009 tad-29 ta’ Mejju 2009 (2) inkorporat fir-Regolament (KE) Nru 300/2008 tal-Parlament Ewropew u tal-Kunsill (3) fil-Ftehim u rrevokat ir-Regolament (KE) Nru 2320/2002 tal-Parlament Ewropew u tal-Kunsill (4) taħt il-Ftehim.
               
            
                  (3)
               
               
                  Ir-Regolament (KE) Nru 2320/2002 għandu jibqa’ japplika taħt il-Ftehim sal-jum li jidħlu fis-seħħ l-aħħar tad-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regolament (KE) Nru 300/2008.
               
            
                  (4)
               
               
                  Għalhekk ir-Regolament (KE) Nru 2320/2002 għandu jerġa’ jiġi inkorporat fil-Ftehim b’adattament speċifiku.
               
            
                  (5)
               
               
                  Ir-Regolament (KE) Nru 2320/2002 għandu jiġi rrevokat taħt il-Ftehim b’effet mid-data li jidħlu fis-seħħ l-aħħar tad-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regoalment (KE) Nru 300/2008.
               
            
                  (6)
               
               
                  Test ta’ adattament li jikkonċerna Memorandum ta’ Ftehim li jikkonċerna verifiki mall-Organizzazzjoni Internazzjonali tal-Avjazzjoni Ċivili għandu jiddaħħal fir-rigward tar-Regoalment (KE) Nru 300/2008,
               
            IDDEĊIEDA KIF ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  (1)
               
               
                  It-test tal-punt 66h (ir-Regolament (KE) Nru 300/2008 tal-Parlament Ewropew u tal-Kunsill) għandu jiġi emendat b’dan li ġej:
                  
                              (i)
                           
                           
                              L-addattamenti (b), (c) u (d) għandhom jiġu nnumerati mill-ġdid bħala addattamenti (c), (d) u (e).
                           
                        
                              (ii)
                           
                           
                              L-adattament li ġej għandu jiddaħħal wara l-adattament (a):
                              
                                          “(b)
                                       
                                       
                                          L-Artikolu 8 m’għandux japplika fir-rigward tal-Istati EFTA.
                                          Jekk il-Kummissjoni, abbażi tal-Artikolu 8, tikkonkludi li Memorandum ta’ Ftehim li jirrigwarda verifiki mall-Organizzazzjoni Internazzjonali tal-Avjazzjoni Ċivili (ICAO), l-Istati tal-EFTA se jaħdmu biex jikkonkludu mall-ICAO Memorandum ta’ Ftehim li jikkorrispondi ma’ dak tal-Kummissjoni.”
                                       
                                    
                        
            
                  (2)
               
               
                  Il-punt li ġej għandu jidħol wara l-punt 66ha (ir-Regolament tal-Kummissjoni (KE) Nru 272/2009):
                  
                              “66hb.
                           
                           
                              
                                 32002 R 2320: Ir-Regolament (KE) Nru 2320/2002 tal-Parlament Ewropew u tal-Kunsill tas-16 ta’ Diċembru 2002 li jistabbilixxi regoli komuni fil-qasam tas-sigurtà fl-avjazzjoni ċivili (ĠU L 355, tat-30.12.2002, p. 1) għandu jiġi emendat b’:
                              
                                          —
                                       
                                       
                                          
                                             32004 R 0849: Ir-Regolament (KE) Nru 849/2004 tal-Parlament Ewropew u l-Kunsill tad-29 ta’ April 2004 (ĠU L 158, 30.4.2004, p. 1), kif rettifikat mill-ĠU L 229, 29.6.2004, p. 3.
                                          Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattazzjonijiet li ġejjin:
                                          
                                                      (a)
                                                   
                                                   
                                                      Il-miżuri stabbiliti f’dan ir-Regolament m’għandhomx ikunu applikabbli għas-servizzi tal-ajru domestiċi f’ajruporti fit-territorju tal-Iżlanda.
                                                   
                                                
                                                      (b)
                                                   
                                                   
                                                      Il-miżuri stabbiliti f’dan ir-Regolament m’għandhomx ikunu applikabbli għall-infrastruttura eżistenti tal-avjazzjoni ċivili fit-territorju ta’ Liechtenstein.
                                                   
                                                
                                                      (c)
                                                   
                                                   
                                                      Dan ir-Regolament għandu japplika sad-data li jidħlu fis-seħħ l-aħħar tad-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regolament (KE) Nru 300/2008”.
                                                   
                                                
                                    
                        
            
                  (3)
               
               
                  It-test tal-punt 66hb (ir-Regolament (KE) Nru 2320/2002 tal-Parlament Ewropew u tal-Kunsill) għandu jitħassar b’effet mid-data li jidħlu fis-seħħ l-aħħar tad-Deċiżjonijiet tal-Kumitat Konġunt taż-ŻEE li jinkorporaw fil-Ftehim il-miżuri neċessarji għall-applikabbiltà tar-Regoalment (KE) Nru 300/2008.
               
            Artikolu 2
      Din id-Deċiżjoni għandha tidħol fis-seħħ fis-26 ta’ Settembru 2009 sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 69/2009 tad-29 ta’ Mejju 2009, skont liema data tkun l-iżjed tard.
      Artikolu 3
      Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta’ Settembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 277, 22.10.2009, p. 37.
      
         (2)  ĠU L 232, 3.9.2009, p. 25.
      
         (3)  ĠU L 97, 9.4.2008, p. 72.
      
         (4)  ĠU L 355, 30.12.2002, p. 1.
      
         (*)  Ma huma indikati l-ebda ħtiġijiet kostituzzjonali.